Diari Oficial de la Generalitat Valenciana


Sumari del DOGV 8547, del 14-05-2019 (2019/4864)

RESOLUCIÓ de 10 de maig de 2019, de la Direcció General de Funció Pública, per la qual s'inicia el procediment d'accés, adaptació i progressió al sistema de carrera professional horitzontal, conforme a l'establit en el Decret 211/2018, de 23 de novembre, del Consell, pel qual es regula el sistema de carrera professional horitzontal i l'avaluació de l'exercici, del personal funcionari de l'Administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8547

Data del DOGV
:   14-05-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/4864


Data del document
:   10-05-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari
    * funció pública
    * legislació

RESOLUCIÓ de 10 de maig de 2019, de la Direcció General de Funció Pública, per la qual s'inicia el procediment d'accés, adaptació i progressió al sistema de carrera professional horitzontal, conforme a l'establit en el Decret 211/2018, de 23 de novembre, del Consell, pel qual es regula el sistema de carrera professional horitzontal i l'avaluació de l'exercici, del personal funcionari de l'Administració de la Generalitat. [2019/4864]  
I. El Decret 211/2018, de 23 de novembre, del Consell, pel qual es regula el sistema de carrera professional horitzontal i l'avaluació de l'exercici, del personal funcionari de l'Administració de la Generalitat (d'ara endavant Decret 211/2018), en la seua disposició transitòria cinquena, punt 2, estableix que «La direcció general competent en matèria de funció pública dictarà una resolució d'inici del procediment que serà publicada en el Diari Oficial de la Generalitat Valenciana.»  
  
II. La Comissió d'Interpretació, Vigilància i Estudi del II Conveni Col·lectiu (CIVE), mitjançant Acord de data 21 de desembre de 2018, publicat en el DOGV número 8541 de 06.05.2019, per Resolució de la Subdirecció General de Relacions Laborals de 29 de març de 2019, s'adhereix a l'establit en el Decret 211/2018, així com a les corresponents normes i mesures de desenvolupament d'aquest decret que es dicten en el marc de l'establit en la normativa vigent. Amb açò, resulta d'aplicació al personal laboral gestionat per aquesta direcció general el sistema de carrera professional horitzontal.  
  
III. De conformitat amb el que es disposa en la referida disposició transitòria cinquena del Decret 211/2018, se sol·licitarà l'enquadrament inicial o l'accés al sistema de carrera professional horitzontal, l'adaptació i la progressió, en els termes previstos en els apartats següents de la citada disposició transitòria. El termini serà d'un mes, comptat a partir de l'endemà de la publicació de la present resolució. Durant aquest mateix termini, el personal podrà presentar per registre d'entrada, la seua renúncia a l'adhesió al sistema de carrera professional horitzontal, mitjançant el model que s'acompanya com a annex.  
  
IV. El procediment electrònic es troba establit en l'Ordre 6/2019, de 26 d'abril, de la Conselleria de Justícia, Administració Pública, Reformes Democràtiques i Llibertats Públiques, per la qual regula el procediment electrònic per a l'accés, adaptació i progressió al sistema de carrera professional horitzontal, DOGV número 8539 de 02.05.2019, de conformitat amb el mandat dels articles 33 i 34 del Decret 211/2018. Per a això, es disposarà de l'aplicació informàtica denominada gvcarrera, que estarà accessible en la seu electrònica de la Generalitat, https://sede.gva.es.  
L'accés a l'aplicació es realitzarà mitjançant la introducció del nom d'usuari de correu gva.es i la corresponent contrasenya, o mitjançant el certificat digital.  
  
V. L'aplicació estarà accessible durant un mes, a comptar des de les 00.00 hores de l'endemà a la publicació de la present resolució fins a les 23.59 hores del dia últim del termini.  
La documentació acreditativa de les al·legacions que s'efectuen, haurà de ser adjuntada a través d'aquesta aplicació.  
  
VI. El personal que no dispose de compte de correu gva.es, presentarà la seua sol·licitud mitjançant certificat digital en el mateix termini que s'indica en l'apartat III.  
  
VII. La Direcció General de Funció Pública, en el termini de sis mesos a comptar des de l'endemà de la finalització del termini de presentació de sol·licituds, dictarà i notificarà les corresponents resolucions en les quals, si escau, es reconeixerà el Grau de Desenvolupament Professional (GDP) o el dret a la percepció del complement retributiu (DPCR) en el qual queda enquadrat, així com, si escau, el dret a la percepció del complement compensatori i a l'adaptació o regularització prevista en la disposició addicional segona del Decret 211/2018, així com, una possible progressió si n'hi haguera. Per a la signatura s'utilitzarà el segell electrònic d'òrgan com a sistema d'identificació i autenticació d'aquesta Direcció General. Els efectes de la falta de resolució expressa seran desestimatoris.  
  
VIII. Tota la normativa i informació referida a la carrera professional horitzontal, estarà disponible per al personal de l'Administració de la Generalitat, en la seu electrònica de la Generalitat i en la pàgina web de la Conselleria de Justícia, Administració Pública, Reformes Democràtiques i Llibertats Públiques, http://www.justicia.gva.es/es/web/recursos-humanos/acceso-carrera-profesional.  
  
València, 10 de maig de 2019.- La directora general de Funció Pública: Eva María Coscollá Grau.